Document ID: /roh_data/filtered/fineweb-2-filterrobots_roh.jsonl.gz/31117

Voss #mument sin rtr.ch
Tramettai Vossas pli bellas fotografias cun il hashtag #mument a <email-pii> – nus publitgain ellas sin noss chanals.
Il pli bel #mument dal mars vegn da Sidonia Pazeller
Igl è stà ina stretga cursa a la fin. Vus avais decidì che Sidonia Pazeller ha purschì il pli bel #mument dal mars cun la fotografia dal tschess barbet che parta. Cordiala gratulaziun dal team RTR. Fatg la fotografia ha ella en la Val Tuoi (Guarda) gist dasper la Chamonna Tuoi sin 2'250 meters sur mar. Il tschess barbet haja adina puspè vistià els durant quatter dis sin la chamona.
Dudesch mais – dudesch fotografias victuras
Mintga mais tschertga RTR la pli bella foto dal mais. Cun in zic fortuna tscherna la giuria da RTR Voss mument per il voting a la fin dal mais sin rtr.ch. Sper il titel da la fotografia dal mais datti era da gudagnar in bel premi. Pia mintga mais tschertgain nus la fotografia dal mais e regalain ina surpraisa. Data da tagl è mintgamai l'ultim venderdi dal mais. Fotografias che suondan suenter participeschan simplamain al voting dal proxim mais.
Dretgs da fotos - #muments
Cun trametter fotografias ad RTR essas Vus d’accord che las datas da persunas vegnan duvradas en connex cun #muments. Dapli infurmaziuns chattais Vus sut https://www.rtr.ch/dretgs.
RTR resalva il dretg da betg publitgar fotografias.